ZAPISNIK
	17. sjednice Vijeća Mjesnog odbora Horvati – Srednjaci, održane 17. listopada 2022. u prostorijama Mjesnog odbora Horvati - Srednjaci, Horvaćanska cesta 54, s početkom u 18:00 sati.

NAZOČNI ČLANOVI VIJEĆA: Paula Došen, Marko Fuček, Tatjana Jonjić, Goran Koić, Sven Nemet, Tomislav Nakić-Alfirević, Ana Vasung, Vladimir Morić, 
NENAZOČNI ČLANOVI VIJEĆA: Tibor Lugar
OSTALI NAZOČNI: Marijana Hrestak, voditeljica Područnog odsjeka
				Anton Ljevar, stručni referent Područnog odsjeka
Predsjedava Tomislav Nakić-Alfirević, predsjednik Vijeća.
Zapisnik vodi: Anton Ljevar 
Predsjednik konstatira da je nazočno 8 od ukupno 9 članova Vijeća, što znači da Vijeće može pravovaljano odlučivati, te otvara 17. sjednicu Vijeća Mjesnog odbora.
	Vijeće jednoglasno bez izmjena prihvaća tekst Zapisnika 16. sjednice Vijeća, održane 16. rujna 2022.
Dnevni red je jednoglasno prihvaćen te glasi:

DNEVNI RED:
1. [bookmark: _Hlk116893947]Prijedlog zaključka o Izvješću Mandatnog povjerenstva o prestanku obnašanja dužnosti zamjenice članice Vijeća Mjesnog odbora Horvati – Srednjaci i početku obnašanja dužnosti zamjenika članice Vijeća
2. Korištenje prostora Mjesnog odbora Horvati – Srednjaci:
a) produljenje postojećih odobrenja za povremeno korištenje prostora
b) povremeno korištenje prostora – novi korisnici
3. [bookmark: _Hlk116895213]Sanacija ulegnuća kolnika na Selskoj cesti istočno od Ulice Vladimira Filakovca 5
po zahtjevu T.L.
4. Pitanja, prijedlozi i obavijesti

Ad 1. Prijedlog zaključka o Izvješću Mandatnog povjerenstva o prestanku obnašanja dužnosti zamjenice članice Vijeća Mjesnog odbora Horvati – Srednjaci i početku obnašanja dužnosti zamjenika članice Vijeća
Članovi Vijeća primili su materijal uz poziv.
Predsjednik usmeno informira članove Vijeća o predmetnoj točci dnevnog reda te predaje riječ predsjednici Mandatnog povjerenstva Tatjani Jonjić koja čita Izvješće Mandatnog povjerenstva o prestanku obnašanja dužnosti zamjenice članice  Vijeća Mjesnog odbora Horvati - Srednjaci i početku obnašanja dužnosti zamjenika članice Vijeća. Predsjednica otvara raspravu. U raspravi sudjeluju: Goran Koić, Tatjana Jonjić i Tomislav Nakić-Alfirević
	Nakon rasprave Vijeće jednoglasno donosi

ZAKLJUČAK
o Izvješću Mandatnog povjerenstva o prestanku obnašanja dužnosti zamjenice članice Vijeća Mjesnog odbora Horvati-Srednjaci i početku obnašanja dužnosti zamjenika članice Vijeća
1. Prima se na znanje Izvješće Mandatnog povjerenstva o prestanku obnašanja dužnosti zamjenice  članice Vijeća.

2. Dana 20. rujna 2022. Barbara Trad Račić prestaje obnašati dužnost zamjenice članice Vijeća iz osobnih razloga.
Dana 14. listopada 2022. Tibor Lugar započinje obnašati dužnost zamjenika članice Vijeća.

3. Ovaj će zaključak biti objavljen na oglasnoj ploči u sjedištu Mjesnog odbora Horvati-Srednjaci.

Ag 2. Korištenje prostora Mjesnog odbora Horvati – Srednjaci:
a) produljenje postojećih odobrenja za povremeno korištenje prostora
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
[bookmark: _Hlk116979890]Vijeće bez rasprave jednoglasno donosi 

Z A K L J U Č A K
1. Vijeće Mjesnog odbora Horvati - Srednjaci suglasno je da se odobrenjima za povremeno korištenje prostora Mjesnog odbora Horvati - Srednjaci, koja su izdana korisnicima na određeno vrijeme u trajanju do 31. listopada 2022., produlji rok do 30. lipnja 2023.

2. Sukladno navedenome, korisnici prostora Mjesnog odbora Horvati - Srednjaci koristiti će prostor po već utvrđenom rasporedu i prema terminima u izdanim odobrenjima u trajanju do 30. lipnja 2023.

3. Zaključak dostaviti korisnicima prostora Mjesnog odbora Horvati - Srednjaci i Gradskom uredu za mjesnu samoupravu, civilnu zaštitu i sigurnost.

b) povremeno korištenje prostora – novi korisnici
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
Vijeće bez rasprave jednoglasno donosi 

Z A K L J U Č A K
1. Političkoj stranci Socijaldemokrati odobrava se povremeno korištenje prostora u objektu Mjesnog odbora Horvati - Srednjaci, Horvaćanska cesta 54, u terminu ponedjeljkom od 17:00 – 19:00 sati (dvorana 1) i teče od 2. studenog 2022. do 30. lipnja 2023.

2. Prostor iz točke 1. ovog zaključka, politička stranka Socijaldemokrati, koristit će bez naknade.

3. Politička stranka Socijaldemokrati obvezuje se postupati s pažnjom dobrog gospodara u korištenju prostora.

4. O povremenom korištenju prostora iz točke 1. ovog zaključka, Gradski ured za mjesnu samoupravu izdat će odobrenje o korištenju, a u skladu s ovim zaključkom.

Ad 3. Sanacija ulegnuća kolnika na Selskoj cesti istočno od Ulice Vladimira Filakovca 5 po zahtjevu T.L.
Članovi Vijeća primili su materijal uz poziv.
Predsjednik usmeno informira nazočne o predmetu rasprave i odlučivanja.
U raspravi sudjeluju Goran Koić, Tomislav Nakić-Alfirević
Nakon rasprave Vijeće jednoglasno donosi 

Z A K LJ U Č A K
1. Vijeće Mjesnog odbora Horvati - Srednjaci razmatralo je zahtjev T. L. vezano za sanaciju ulegnuća na Selskoj cesti istočno od Ulice Vladimira Filakovca 5.
2. Vijeće je suglasno sa prijedlogom te predlaže da se sanacija financira iz sredstava održavanja Gradske četvrti Trešnjevka – jug te da se zaključak dostavi Zagrebačkom Holdingu d.o.o. Podružnici Zagrebačke ceste radi sanacije ulegnuća na predmetnoj adresi.

3. Ovaj zaključak dostavlja se Vijeću Gradske četvrti Trešnjevka – jug.

Ad 4. Pitanja, prijedlozi i obavijesti
	Član Vijeća Goran Koić obavještava Vijeće da je klupa na sjeverozapadnom  uglu školskog igrališta popravljena.
	Predsjednik Vijeća Tomislav Nakić-Alfirević upoznaje Vijeće sa uređenjem zelene površine u Zelengradskoj ulici te navodi da je u sklopu uređenja potrebno još zasaditi živicu. 
	Član Vijeća Goran Koić pohvaljuje uređenje ograde uz nasip potoka Črnomerec
	Član Vijeća Goran Koić ima nekoliko pitanja i prijedloga koja se odnose na:
	- košnju livade između naselja Gajeva i Horvata – Srednjaci koja se kosi u dva navrata 	 	  umjesto odjedanput. Predsjednik odgovara da dio održavanja spada u Hrvatske vode koji 	  imaju drugačije rasporede za košnju.
	- obilježavanje oznaka na kolniku oko Osnovne škole Josipa Račića
	  Predsjednik Vijeća upućuje Gorana Koića da pisanim putem podnese zahtjev kako bi se ta 	  tema mogla staviti na iduću sjednicu radi donošenja zaključka.
	- prenosi upit grupe stanara sa područja Mjesnog odbora Horvati - Srednjaci koji su zatražili 
	  informaciju vezano za uvođenje naplate parkiranja na području Mjesnog odbora. 

	Budući da više nitko ne traži riječ, predsjednik konstatira da je dnevni red iscrpljen te zaključuje sjednicu.

	Dovršeno u 18:36

KLASA: 024-08/22-003/2033
URBROJ: 251-13-11-15-22-2
Zagreb, 17. listopada 2022.

Zapisnik sastavio: Anton Ljevar


  Predsjednik
Vijeća Mjesnog odbora
Horvati – Srednjaci

[bookmark: _GoBack]Tomislav Nakić-Alfirević, v.r.
